The 100 (სერიალი)

100 (წარმოითქმის როგორც „ასეული“) — ამერიკული პოსტ-აპოკალიფსური სამეცნიერო ფანტასტიკური დრამა, ტელესერიალი, რომლის პრემიერაც შედგა 2014 წლის 19 მარტს, ტელეარხ -ზე და დასრულდა 2020 წლის 30 სექტემბერს. სერიალი შექმნილია ჯეისონ როთენბერგის მიერ, რომელიც ეფუძნება კას მორგანის ახალგაზრდა მოზრდილთათვის განკუთვნილი რომანების სერიას „ 100“. „ 100“ მოგვითხრობს გადარჩენილების შესახებ რომლებიც კოსმოსში ხომალდ „არკზე“ ცხოვრობენ და ბირთვული აფეთქებიდან თითქმის ერთი საუკუნის შემდეგ ბრუნდებიან დედამიწაზე. პირველი ადამიანები, რომლებიც ხომალდიდან დედამიწაზე იგზავნებიან, არიან არასრულწლოვან დამნაშავეთა ჯგუფი, რომლებიც ხვდებიან ბირთვული კატასტროფის გადარჩენილების შთამომავლებს.

არასრულწლოვან დამნაშავეებს შორის არიან კლარკ გრიფინი (ელიზა ტეილორი), ფინ კოლინსი (თომას მაკდონელი), ბელამი ბლეიკი (ბობ მორლი), ოქტავია ბლეიკი (მარი ავგეროპულოსი), ჯასპერ ჯორდანი (დევონ ბოსტიკი), მონტი გრინი (კრისტოფერ ლარკინი) და ჯონ მერფი (რიჩარდ ჰარმონი). სხვა მთავარი პერსონაჟები არიან კლარკის დედა, დოქტორი აბი გრიფინი (პეიჯ ტურკო), მარკუს კეინი (ჰენრი იან კუსიკი) და კანცლერ თელონიუს ჯაჰა (ისაია ვაშინგტონი), რომლებიც არიან საბჭოს წევრები „არკზე“, მათშორისაა მექანიკოსი რეივენ რეისი (ლინდსი მორგანი).

სიუჟეტი
97 წლის შემდეგ, რაც ბირთვულმა აპოკალიფსმა გაანადგურა დედამიწაზე ცხოვრების შანსი, ათასობით ადამიანი ცხოვრობს კოსმოსურ სადგურზე, რომელიც დედამიწას უვლის ორბიტაზე და რომელსაც ისინი „არკს“ უწოდებენ. ხომალდზე სამი თაობა დაიბადა, მაგრამ როდესაც სიცოცხლის უზრუნველყოფის სისტემები „არკზე“ იწყებენ შეფერხებას, ასი არასრულწლოვანი პატიმარი იგზავნება დედამიწაზე, როგორც ბოლო მცდელობა იმის დასადგენად, არის თუ არა იგი საცხოვრებლად ვარგისი, ან სულ მცირე, რესურსების შესანარჩუნებლად „არკის“ დარჩენილი მაცხოვრებლებისთვის. ისინი აღმოაჩენენ, რომ ზოგიერთი ადამიანი გადაურჩა აპოკალიფსს: „გრაუნდერები“ (მიწიერები), რომლებიც ცხოვრობენ კლანებში, ისინი ჩართულნი არიან ძალაუფლებისთვის ბრძოლაში; „რიპერები“, მიწიერების კიდევ ერთი ჯგუფი, რომლებიც კანიბალებად იქცნენ „მთის კაცების“ მიერ; და „მთის კაცები“, რომლებიც ცხოვრობენ მთა ვეზერში, იმ ადამიანების შთამომავლები, რომლებმაც თავი გამოკეტეს აპოკალიფსის დაწყებამდე. კლარკისა და ბელამის ხელმძღვანელობით, არასრულწლოვნები ცდილობენ გადარჩენას მკაცრ ბუნებრივ პირობებში, ებრძვიან ადგილობრივებსა და ამყარებენ კომუნიკაციას „არკთან“.

მეორე სეზონში, მთის კაცებმა დარჩენილი პატიმრების ორმოცდარვა წევრი ტყვედ ჩაიგდეს და წაიყვანეს მთა ვეზერში. მთის კაცები დაიწყებენ ტყვეების გამოკვლევას და დაადგენენ რომ მათი ძვლის ტვინის დახმარებით შესაძლებელია იზოლაციდან გარეთ გასვლა, ამიტომ ისინი იწყებენ ახალგაზრდების ძვლის ტვინის აღებას. ამდროს, „არკის“ სხვა მაცხოვრებლები ბანაკდებიან ალფა სადგურზე სახელად „ბანაკი ჯაჰა“ და იწყებენ ალიანსს მიწიერებთან მათი ხალხის გადასარჩენად. სეზონი სრულდება „მთის კაცებსა“ და „არკის“ მაცხოვრებლებს შორის დაპირისპირებით. ამ დროის განმავლობაში, ყოფილი კანცლერი ჯაჰა მიუძღვება ჯგუფს ლეგენდარული "სინათლის ქალაქის" საძიებლად. ჯაჰა აღმოაჩენს ხელოვნურ ინტელექტს სახელად ...., ხოლო ჯონ მერფი პოულობს შემაშფოთებელ ვიდეოს, რომელიც გულისხმობს კავშირს ხელოვნურ ინტელექტსა და მსოფლიოს განადგურებას შორის.

მესამე სეზონში, ხალხი ყოფილ მასწავლებელსა და მენტორს, პაიკს, აირჩევს კანცლერად რომელიც იწყებს ომს მიწიერებთან ხოლო ალფა სადგურს არქმევენ ახალ სახელს „არკადიას“. პაიკი ხოცავს მიწიერებს ღამით მოულოდნელად, რაც კიდევ უფრო საფრთხეს უქმნის მათ ურთიერთობას მიწიერებთან. .... – რომელსაც დაევალა ადამიანთა ცხოვრების გაუმჯობესება იწყებს კომპიუტერული ჩიპების გამოყენებას ადამიანების გონების კონტროლისათვის. .... საბოლოოდ გაანადგურდება კლარკის მიერ, მაგრამ არა მანამდე, სანამ გააფრთხილებდა სხვა მოახლოებული აპოკალიფსური კატასტროფის შესახებ.

მეოთხე სეზონში, მსოფლიოს გარშემო ორი ბირთვული რეაქტორი დნება ათწლეულების უყურადღებობის გამო, რაც გამოიწვევს პლანეტის უმეტესი ნაწილის არასაცხოვრებლად ქცევას. კლარკი და სხვები ეძებენ გზებს, რათა გადაურჩნენ რადიაციის მომავალ ტალღას. როდესაც აღმოჩნდება, რომ შავი სისხლის მქონე მიწიერებს – ცნობილს როგორც ნაითბლადები (შავსისხლიანები) – შეუძლიათ რადიაციის მეტაბოლიზება, კლარკი და სხვები ცდილობენ თავის გადარჩენას, მაგრამ ვერ ახერხებენ. ამდროს აღმოაჩენენ ძველ ბუნკერს, რომელსაც შეუძლია 1,200 ადამიანის დატევა და დაცვა მომდევნო ხუთი წლით, ახალი აპოკალიფსისგან; თორმეტი კლანიდან თითოეული ირჩევს ას ადამიანს რომლებიც დარჩებიან ბუნკერში. მცირე ჯგუფი გადაწყვეტს კოსმოსში დაბრუნებას და ცდილობს გადარჩენას „არკის“ ნარჩენებში. კლარკი, რომელიც ახლა შავსისხლიანია, რჩება დედამიწის ზედაპირზე მარტო.

მეხუთე სეზონში, ბირთვული რეაქტორების დნობიდან ექვსი წლის შემდეგ, პატიმართა სატრანსპორტო ხომალდი ჩამოდის დედამიწაზე დარჩენილ ერთადერთ მწვანე წერტილში, სადაც კლარკი ცხოვრობდა მადისთან ახალგაზრდა შავსისხლიან მიწიერთან ერთად, რომელიც ასევე გადაურჩა რადიაციის ტალღას. ისინი, ვინც გადარჩნენ კოსმოსში და ბუნკერში, უსაფრთხოდ დაბრუნდებიან მიწაზე. იწყება ბრძოლა პატიმრებსა და ახალ, გაერთიანებულ კლანს შორის, რომელიც ცნობილია როგორც სახელად „ვონკრუ“, რაც იწვევს ბრძოლას, რომელიც სრულდება დედამიწაზე ერთადერთი საცხოვრებლად ვარგისი მიწის განადგურებით. გადარჩენილები გარბიან კოსმოსში და ელოდებიან დედამიწის აღდგენას. თუმცა, მონტი ფიქრობს, რომ დედამიწა სავარაუდოდ ვეღარასოდეს აღდგება და, სანამ სიბერით მოკვდება, პატიმართა ხომალდს ახალი სამყაროსკენ გააგზავნის.

მეექვსე სეზონში, 125 წლიანი ძილის შემდეგ, კლარკი, ბელამი და სხვები იღვიძებენ და აღმოაჩენენ, რომ ისინი აღარ ბრუნავენ დედამიწის ორბიტაზე და მოხვდნენ ახალ საცხოვრებლად ვარგის სამყაროში, ალფაში, რომელიც ასევე ცნობილია როგორც „სანქტუმი“. ამ სამყაროში დაშვების შემდეგ, ისინი აღმოაჩენენ ახალ საზოგადოებას, რომელსაც ხელმძღვანელობენ მმართველი ოჯახები, ცნობილი როგორც „პრაიმები“. ისინი ასევე აღმოაჩენენ ახალ საფრთხეებს ამ ახალ სამყაროში და იდუმალ ამბოხებულ ჯგუფს, რომელიც ცნობილია როგორც „გაბრიელის შვილები“, ასევე იდუმალ ანომალიას. კლარკი ხდება პრაიმების მსხვერპლი და აღმოჩნდება ბრძოლაში რომელსაც იგი საბოლოოდ იგებს. სეზონი სრულდება პრაიმების უმეტესობის სიკვდილით, მაგრამ ასევე აბი გრიფინისა და მარკუს კეინის დაკარგვით. სეზონის განმავლობაში, მადის თავს ესხმის ხელოვნური ინტელექტის მეშვეობით ბნელი მეთაურის სული. მადის გადასარჩენად, რეივენი იძულებულია გაანადგუროს ფლეიმი, მაგრამ ბნელი მეთაური გარბის.

მეშვიდე სეზონი აღმოაჩენს სანქტუმის მაცხოვრებლებს, რომლებიც ცდილობენ მშვიდობიანი თანაცხოვრების გზის პოვნას წინა სეზონის მოვლენების კვალდაკვალ, ამავდროულად ებრძვიან აღდგენილ ბნელ მეთაურს. ამდროს, კლარკი და სხვები უოირისოირდებიან სხვა სამყაროდან მოსულ ადამიანებს, რომლებიც დარწმუნებულნი არიან, რომ კლარკს აქვს გასაღები მომავალი უკანასკნელი ომის მოსაგებად. სეზონი ასევე იკვლევს იდუმალ ანომალიას, რომელიც თავს ოჩენს მეექვსე სეზონში, ახლა იდენტიფიცირებული როგორც ჭიის ხვრელი, რომელიც აკავშირებს ექვს პლანეტას, რომელთაგან ერთ-ერთი არის რეგენერირებული დედამიწა. გაქრობის და გარკვეული დროის განმავლობაში მკვდრად ჩათვლის შემდეგ, ბელამი ბრუნდება, მაგრამ გადადის მოწაფეების მხარეს, მას შემდეგ რაც გაიარა ცხოვრების ურთულესი გზაცივ და სახიფათო მთებში. ამის გამო კლარკი იძულებული ხდება რომ თავისი ხელით მოკლას ბელამი. სერიალის ბოლოს, ბნელი მეთაური სამუდამოდ განადგურდება ინდრას მიერ და კაცობრიობა აღწევს ტრანსცენდენციას, კლარკის გარდა, რომელმაც ჩაიდინა მკვლელობა გამოცდის დროს. ისინი აღმოაჩენენ, რომ გამოცდა არ არის რეალური ომი, არამედ მშვიდობიანი უნივერსალური ცნობიერება, რომელიც ანიჭებს უკვდავებას. კლარკი ბრუნდება დედამიწაზე, სადაც მისი გადარჩენილი მეგობრები და ოქტავიას ახალი შეყვარებული ლევიტი ირჩევენ მასთან ერთად ბრძოლას, რათა განვლონ თავიანთი ცხოვრება, ისე რომ კლარკი არ იყოს მარტო. მათ არ ეყოლებათ შვილები უნაყოფობისა და სტერილურობის გამო. სერიალი სრულდება უკანასკნელი ადამიანებით, რომლებიც ცხოვრებას განაგრძობენ უმწიკვლო დედამიწაზე, რომელიც ახლა კვლავ საცხოვრებლად ვარგისია.

პერსონაჟები
ელიზა ტეილორი კლარკ გრიფინის როლში
პეიჯ ტურკო აბიგაილ „აბი“ გრიფინის როლშ
თომას მაკდონელი ფინ კოლინსის როლში
ელი გორი ჯაჰას როლში
მარია ავგეროპულოსი ოქტავია ბლეიკის როლში
ბობ მორლი ბელამი ბლეიკის როლში
კელი ჰუ კალი "სეს" კარტვიგის როლში
ქრისტოფერ ლარკინი მონტი გრინის როლშ
დევონ ბოსტიკი ჯასპერ ჯორდანის როლში
ისაია ვაშინგტონი თელონიუს ჯაჰას როლში
ჰენრი იან კუსიკი მარკუს კეინის როლში
ლინდსი მორგანი რეივენ რეიესის როლში
რიკი უაიტლი ლინკოლნის როლში
ზაკ მაკგოუენი როანის როლში
ტასია ტელესი ექოს როლში
შენონ კუკი ჯორდან გრინის როლში
ბოურნი რასელის როლში
ჩუკუ მოდუ გაბრიელ სანტიაგოს როლში
შელბი ფლანერი დიოზას როლში

ეპიზოდები
2014 წლის 19 მარტს შედგა სერიალის პრემიერა. 2014 წლის 8 მაისს, -მ გადაიღო 100 მეორე სეზონი, რომლის პრემიერაც შედგა 2014 წლის 22 ოქტომბერს. 2015 წლის 11 იანვარს, -მ გადაიღო სერიალი მესამე სეზონი, რომლის პრემიერაც შედგა 2016 წლის 21 იანვარს. 2016 წლის 12 მარტს, გადაიღეს მეოთხე სეზონი, რომელიც შედგებოდა 13 ეპიზოდისგან და რომლის პრემიერაც 2017 წლის 1 თებერვალს შედგა. 2017 წლის 10 მარტს, -მ გადაიღო სერიალის მეხუთე სეზონი, რომლის პრემიერაც შედგა 2018 წლის 24 აპრილს. 2018 წლის 9 მაისს, გამოვიდა სერიალის მეექვსე სეზონი, რომლის პრემიერაც შედგა 2019 წლის 30 აპრილს. 2019 წლის 24 აპრილს, -მ გადაიღო სერიალის მეშვიდე სეზონი, რომელიც შედგებოდა 16 ეპიზოდისგან და პრემიერა 2020 წლის 20 მაისს შედგა. 2019 წლის აგვისტოში, გამოცხადდა, რომ მეშვიდე სეზონი იქნებოდა საბოლოო სეზონი, რითაც სერიალი დასრულდა ჯამში 100 ეპიზოდით შვიდივე სეზონის განმავლობაში.

წარმოება
გადაღება
სერიალის გადაღება მიმდინარეობდა ვანკუვერში, ბრიტანეთის კოლუმბიაში, კანადაში და მის შემოგარენში. საპილოტე სერიის გადაღება განხორციელდა 2013 წლის მეორე კვარტალში. მას შემდეგ, რაც შოუმ სერიების შეკვეთა მიიღო, 2013 წლის აგვისტოდან 2014 წლის იანვრამდე მიმდინარეობდა პირველი სეზონის გადაღება. მეორე სეზონის გადაღება დაიწყო 2014 წლის 7 ივლისს და დასრულდა 2015 წლის 23 იანვარს. 2015 წლის 15 ივლისიდან 2016 წლის 2 თებერვლამდე მიმდინარეობდა მესამე სეზონის გადაღება მეოთხე სეზონის გადაღება დაიწყო 2016 წლის 2 აგვისტოს და დასრულდა 2017 წლის 18 იანვარს. მეხუთე სეზონის გადაღება დაიწყო 2017 წლის 14 აგვისტოს და დასრულდა 2018 წლის 27 იანვარს. მეექვსე სეზონის გადაღება დაიწყო 2018 წლის 27 აგვისტოს და დასრულდა 2019 წლის 8 თებერვალს. მეშვიდე სეზონის გადაღება დაიწყო 2019 წლის 26 აგვისტოს და დასრულდა 2020 წლის 14 მარტს.

სერიალის პოსტპროდუქცია, მათ შორის დუბლირება, განხორციელდა ჩამწერ სტუდიაში. დევიდ ჯ. პეტერსონმა, რომელმაც შექმნა დოთრაკი და ვალირიენი სამეფო კარის თამაშებისთვის, შეიმუშავა ენა გრაუნდერებისთვის. ჯეისონ როთენბერგმა განაცხადა, რომ ეს კრეოლურ ინგლისურს ჰგავდა. შოუში ამ ენას ""-ს უწოდებენ. „-“-ში ხელოვნური ენის შექმნის შემდეგ, „ 100“-ის პროდიუსერები დაუკავშირდნენ პეტერსონს გრაუნდერების ენის შესაქმნელად, რომელიც წარმოადგენს ინგლისურის ევოლუციას. რაც ძალიან მცირე დროა მნიშვნელოვანი ენობრივი ცვლილებებისთვის. ამის გამო, პეტერსონმა ივარაუდა დაჩქარებული ევოლუცია, სადაც ადრეული გრაუნდერები იყენებდნენ სპეციფიკურ ჟარგონს, რათა დაემალათ თავიანთი საუბარი და გაერჩიათ მეგობარი მტრისგან. წარმოიშვა ამ ჟარგონიდან და განვითარდა აპოკალიფსის გადარჩენილთა რამდენიმე მოკლე თაობის განმავლობაში.

როლების შერჩევა
2013 წლის თებერვლის ბოლოს, ბობ მორლი და ელი გორი შეირჩნენ ბელამი ბლეიკისა და უელს ჯაჰას როლებზე, რასაც ერთი დღის შემდეგ მოჰყვა ჰენრი იან კუსიკის შერჩევა მარკუს კეინის როლზე. ერთ კვირაზე ნაკლებ დროში, ელიზა ტეილორი და მარი ავგეროპულოსი შეირჩნენ კლარკ გრიფინისა და ოქტავია ბლეიკის როლებზე. მარტის თვეში დარჩენილი როლებიც შეივსო. პეიჯ ტურკო შეირჩა აბიგეილ უოლტერსის (ამჟამად აბიგეილ გრიფინი) როლზე, ისაია ვაშინგტონი - კანცლერ ჯაჰას როლზე, თომას მაკდონელი - ფინ კოლინსის როლზე, კელი ჰუ - კალი კარტვიგის როლზე და კრისტოფერ ლარკინი - მონტი გრინის როლზე. მეორე სეზონისთვის, ადინა პორტერი და რეიმონდ ჯ. ბერი შეირჩნენ განმეორებით როლებზე როგორც ინდრა და დანტე უოლესი, ასევე ალისია დებნემ-კერი ლექსას როლზე.